**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖS MOKYKLOS 2020–2021 MOKSLO METŲ PRIEŠMOKYKLINIO**

**IR PRADINIO UGDYMO PROGRAMŲ UGDYMO PLANO PROJEKTAS**

**TURINYS**

I SKYRIUS BENDROSIOS NUOSTATOS.......................................................................................2

II SKYRIUS MOKYKLOS UGDYMO PLANO RENGIMAS .........................................................3

III SKYRIUS PRIEŠMOKYKLINIO UGDYMO PROGRAMOS VYKDYMAS

PIRMASIS SKIRSNIS BENDROSIOS NUOSTATOS ………………...........................................4

ANTRASIS SKIRSNIS PRIEŠMOKYKLINIO UGDYMO ORGANIZAVIMAS...........................4

IV SKYRIUS PRADINIO UGDYMO PROGRAMOS ĮGYVENDINIMAS

PIRMASIS SKIRSNIS PRADINIO UGDYMO PROCESO TRUKMĖ ....…...................................6

ANTRASIS SKIRSNIS MOKYKLOS UGDYMO TURINIO FORMAVIMAS IR ĮGYVENDINIMAS ………...………………………………………...……………..........................8

TREČIASIS SKIRSNIS UGDYMO ORGANIZAVIMAS JUNGTINĖSE KLASĖSE...................10

KETVIRTASIS SKIRSNIS MOKINIŲ UGDYMO NAMUOSE ORGANIZAVIMAS..................11

PENKTASIS SKIRSNIS BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS ……………………..............................11

V SKYRIUS MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS

ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS

PIRMASIS SKIRSNIS BENDROSIOS NUOSTATOS....................................................................13

ANTRASIS SKIRSNIS INDIVIDUALAUS UGDYMO PLANO RENGIMAS ..………...…..…..15

 PATVIRTINTA

Trakų r. Senųjų Trakų Andžejaus Stelmachovskio pagrindinės mokyklos

direktoriaus 2020 m. ……………. d.

įsakymu Nr. ……...

**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖS MOKYKLOS 2020–2021 MOKSLO METŲ PRIEŠMOKYKLINIO**

**IR PRADINIO UGDYMO PROGRAMŲ UGDYMO PLANAS**

* 1. **SKYRIUS**

**BENDROSIOS NUOSTATOS**

1. 2020–2021 mokslo metų Trakų r. Senųjų Trakų Andžejaus Stelmachovskio pagrindinės mokyklos (toliau – mokyklos) priešmokyklinio ir pradinio ugdymo programų ugdymo planas (toliau – ugdymo planas) reglamentuoja priešmokyklinio ir pradinio ugdymo programų (toliau – ugdymo programos), ugdymo programų, pritaikytų mokiniams, turintiems specialiųjų ugdymosi poreikių ir su šiomis programomis susijusių neformaliojo vaikų švietimo programų įgyvendinimą.
2. Ugdymo plano tikslas – atsižvelgiant į mokyklai skirtas mokinio krepšelio lėšas siekti kokybiško pradinio ugdymo programų įgyvendinimo ir ugdymo proceso organizavimo, kad kiekvienas mokinys pasiektų asmeninės pažangos ir geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų visumą.
3. Mokyklos ugdymo plano uždaviniai:
	1. sudaryti galimybes ugdymo turinį diferencijuoti ir individualizuoti įvairių gebėjimų mokiniams optimaliai išnaudojant Bendrojo ugdymo plano teikiamas galimybes ir atsižvelgiant į turimas mokyklos mokinio krepšelio lėšas;
	2. integruoti bendrųjų kompetencijų ugdymą, formalųjį ir neformalųjį ugdymą, nuotolinį ugdymą, plėtoti mokinių saviraišką ir užimtumą;
	3. stebėti mokinio pasiekimus ir siekti laiku nustatyti mokinio mokymosi sunkumus, teikti mokymosi pagalbą, atitinkančią mokinio mokymosi galias.
4. Mokyklos ugdymo turinys formuojamas ir įgyvendinamas vadovaujantis Bendruoju ugdymo planu, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais, mokyklos strateginiu planu.
5. Ugdymo plane vartojamos sąvokos:
	1. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu;
	2. **Pamoka** – pagrindinė nustatytos trukmės nepertraukiamo mokymosi organizavimo forma;
	3. **Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam skiriama ne mažiau kaip 30 minučių;
	4. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias;
	5. **Specialioji pamoka** – pamoka mokiniams, turintiems specialiųjų ugdymosi poreikių,

skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

* 1. **Nuotolinis mokymasis** - tai mokymosi forma, kai mokinys nepalaiko betarpiško kontakto su mokytoju. Bendravimas ir bendradarbiavimas vyksta informacinių komunikacinių technologijų (IKT) priemonėmis virtualioje mokymosi aplinkoje.
	2. Mokyklos ugdymo plane vartojamos sąvokos atitinka Bendruosiuose ugdymo planuose, Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**MOKYKLOS UGDYMO PLANO RENGIMAS**

1. Mokykloje vykdomos ugdymo programoms įgyvendinti mokyklos ugdymo planas rengiamas vieneriems mokslo metams. Mokyklos ugdymo plane, atsižvelgiant į mokyklos kontekstą, pateikiami konkretūs ugdymo proceso organizavimo sprendimai priešmokyklinio ir pradinio ugdymo bendrosioms programoms įgyvendinti. 2020-06-03 Mokytojų tarybos posėdyje (protokolo Nr. 1.6-2) susitarta dėl mokyklos ugdymo plano turinio, struktūros ir formos, jo įgyvendinimo galimybių.
2. Mokyklos ugdymo planą parengė mokyklos vadovo 2019 m. gruodžio 23 d. Nr. 1.3-134 V sudaryta darbo grupė. Grupės darbui vadovavo mokyklos direktoriaus pavaduotoja ugdymui.
3. Rengdama mokyklos ugdymo planą, mokykla rėmėsi švietimo stebėsenos duomenimis ir rekomendacijomis: mokinių pasiekimų ir pažangos vertinimo ugdymo procese duomenimis ir informacija, nacionalinio mokinių pasiekimų patikrinimo, mokyklos veiklos įsivertinimo duomenimis.
4. Rengiant mokyklos ugdymo planą ugdymo programai įgyvendinti priimti ir/ar atnaujinti sprendimai dėl:
	1. ugdymo turinio planavimo ir jo įgyvendinimo, integruojamųjų ir prevencinių programų įgyvendinimo;
	2. ugdymosi proceso organizavimo (trukmės, organizavimo formų ir kt.);
	3. mokymosi pasiekimų ir pažangos vertinimo;
	4. priemonių, padėsiančių mokiniams siekti aukštesnių mokymosi pasiekimų ir pažangos bei švietimo pagalbos teikimo;
	5. švietimo pagalbos teikimo;
	6. neformaliojo vaikų švietimo pasiūlos ir organizavimo, pažintinės, kultūrinės veiklos organizavimo;
	7. nuotolinio mokymosi organizavimo;
	8. projektinių darbų rengimo ir vykdymo;
	9. mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (atsiskaitomųjų darbų, nacionalinių mokinių pasiekimų patikrinimo, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, užduočių, kurios skirtos atlikti namuose, skyrimo;
	10. kitų mokiniams ir mokyklai ugdymo turiniui įgyvendinti aktualių klausimų;
	11. užduočių 1-4 klasių mokiniams į namus skyrimo (Mokyklos tarybos posėdžio 2020-06-02 d. protokolo Nr. 1.5-4 nutarimu). Skiriant užduotis į namus, užtikrinama, kad užduotys:
		1. atitiktų mokinio galias;
		2. būtų naudingos tolesniam mokymuisi;
		3. nebūtų užduodamos atostogoms;
		4. nebūtų skirtos dėl įvairių priežasčių neįvykusių pamokų turiniui įgyvendinti.
5. Mokyklos vadovas, suderinęs su Mokyklos taryba ir Trakų rajono savivaldybės administracijos Švietimo skyriaus vedėju, tvirtina ugdymo planą iki mokslo metų pradžios.
6. Mokyklos ugdymo planas viešai skelbiamas mokyklos interneto svetainėje [www.sentrakumok.lt](http://www.sentrakumok.lt)

**III SKYRIUS**

**PRIEŠMOKYKLINIO UGDYMO PROGRAMOS VYKDYMAS**

**PIRMASIS SKIRSNIS**

**BENDROSIOS NUOSTATOS**

1. Priešmokyklinio ugdymo tikslas – atsižvelgiant į kiekvieno vaiko patirtį, galias, ugdymosi poreikius ir vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą.
2. Priešmokyklinis ugdymas:
	1. vykdomas pagal priešmokyklinio ugdymo bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779. Minimali trukmė – 640 valandų.
	2. pradedamas teikti vaikui, kai tais kalendoriniais metais jam sueina 6 metai;
	3. gali būti teikiamas anksčiau tėvų (globėjų) prašymu, vadovaujantis Vaiko brandumo mokytis pagal priešmokyklinio ir pradinio ugdymo programas įvertinimo tvarkos aprašu, patvirtintu Lietuvos Respublikos švietimo ir mokslo ministro 2005 m. spalio 29 d. įsakymu Nr. ISAK-2173, bet ne anksčiau, negu jam sueina 5 metai:
	4. gali būti teikiamas ilgiau nei vienerius metus vaikui, kuriam reikia nuolatinės kvalifikuotų specialistų pagalbos bei sveikatą tausojančio dienos režimo, tėvų (globėjų) prašymu ir vadovaujantis Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašu, patvirtintu Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836.
3. Nuo 2016 m. rugsėjo 1 d. priešmokyklinis ugdymas yra privalomas.

**ANTRASIS SKIRSNIS**

**PRIEŠMOKYKLINIO UGDYMO ORGANIZAVIMAS**

1. Priešmokyklinis ugdymas organizuojamas vadovaujantis:
	1. priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl priešmokyklinio ugdymo tvarkos aprašo patvirtinimo“;
	2. priešmokyklinės ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl priešmokyklinės ugdymo bendrosios programos patvirtinimo“;
	3. Trakų rajono savivaldybės tarybos 2020 m. balandžio 30 d. Nr. S1E-77 sprendimu „Dėl Trakų rajono savivaldybės švietimo įstaigų priešmokyklinio ugdymo grupių, klasių skaičiaus bei mokinių ir vaikų skaičiaus jose 2020–2021 m. m. nustatymo“.
2. Priešmokyklinis ugdymas organizuojamas jungtinėje grupėje tautinės mažumos gimtąja (lenkų) kalba mišraus amžiaus ugdymo grupėje.
3. Priešmokyklinė grupė jungiama su ikimokyklinio ugdymo grupe. Jungtinėje grupėje vykdomos priešmokyklinio ir ikimokyklinio ugdymo programos. Ugdymo procesas diferencijuojamas ir pritaikomas skirtingo amžiaus vaikams.
4. Organizuojant ikimokyklinį ugdymą, vadovaujamasi 2020-2021 mokslo metų Trakų r. Senųjų Trakų Andžejaus Stelmachovskio ikimokyklinio ugdymo programa, parengta remiantis Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 ,,Dėl ikimokyklinio ugdymo programų kriterijų aprašo“ ir Ikimokyklinio ugdymo metodinėmis rekomendacijomis, parengtomis Lietuvos Respublikos švietimo ir mokslo ministerijos.
5. Vaikų maitinimas ir poilsis yra organizuojamas vadovaujantis Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ patvirtinimo“.
6. Ugdomasis procesas prasideda 2020-09-01 ir baigiasi 2021-06-09. Veiklos laikas - 8.00-17.00. Atsižvelgiant į tėvų prašymus gali būti pratęstas iki 2020-06-30.
7. Programos įgyvendinimo laikotarpiu vaikų atostogos organizuojamos pagal mokykloje nustatytą pradinių klasių mokinių atostogų laiką.

|  |  |
| --- | --- |
| Rudens  | 2020-10-26–2020-10-30  |
| Žiemos (Kalėdų) | 2020-12-23–2021-01-05  |
| Žiemos | 2021-02-15–2021-02-19 |
| Pavasario (Velykų) | 2021-04-06–2021-04-09  |
| Vasaros atostogos | 2021-06-10-2021-08-31 |

1. Priešmokyklinio ugdymo proceso organizavimas grupėje:
	1. ugdomoji veikla grupėje vykdoma nuo 8.00 iki 17.00 val.;
	2. veiklos trukmė jungtinėje grupėje - 9 val. per dieną;
	3. grupės vaikų ugdomoji veikla yra vientisas procesas, neskaidomas į atskiras sritis. Lietuvių kalbos užsiėmimai integruojami į ugdomąjį procesą. Lietuvių kalbai priešmokyklinėje grupėje skiriamos 4 valandos per savaitę, vadovaujantis Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856 „Dėl ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo“;
	4. priešmokyklinio ugdymo pedagogas, planuodamas grupės ugdomąją veiklą, individualizuoja ugdymo tikslus ir turinį atsižvelgdamas į bendrą grupės specifiką ir individualius vaikų poreikius, mokyklos ir regiono ypatumus;
	5. per 3 savaites nuo programų įgyvendinimo pradžios priešmokyklinės grupės pedagogas parengia jungtinės grupės ugdomosios veiklos planą, kurį tvirtina mokyklos vadovas.
2. Trakų r. Senųjų Trakų Andžejaus Stelmachovskio mokyklos Ikimokyklinio ugdymo programą sudaro tokios dalys: bendrosios nuostatos, ikimokyklinio ugdymo principai, tikslai ir uždaviniai, turinys, metodai ir priemonės, ugdymo pasiekimai ir jų vertinimas, naudota literatūra ir šaltiniai. Priešmokyklinio ugdymo programa parengta vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779.
3. Priešmokyklinio ugdymo pedagogas planuoja veiklą savaitei.
4. Siekiant įgyvendinti priešmokyklinio ugdymo uždavinius, ugdomos komunikavimo, pažinimo, socialinės, sveikatos saugojimo, meninės kompetencijos.
5. Priešmokyklinės grupės veikla organizuojama priešmokyklinės grupės patalpoje ir sporto salėje pagal iki rugsėjo 10 d. sudarytą tvarkaraštį.
6. Priešmokyklinės grupės pedagogės kvalifikacija atitinka reikalavimus. Galina Grinevič įgijusi socialinių mokslų bakalauro laipsnį ir ikimokyklinio ugdymo pedagogo kvalifikaciją bei ikimokyklinio amžiaus vaikų auklėtojos–metodininkės kvalifikaciją, 2005 metais išklausė priešmokyklinio ugdymo kvalifikacijos tobulinimo kursus pagal Švietimo ir mokslo ministerijos reikalavimus atitinkančias kvalifikacijos tobulinimo programas. Priešmokyklinio ugdymo pedagogo darbo valandų norma per savaitę – 36 valandos (pagal mokyklos direktoriaus patvirtintą darbo grafiką), iš jų 3 val. skiriamos metodinei veiklai.
7. Jungtinei priešmokyklinio ugdymo grupei skirta 1,25 etato priešmokyklinio ugdymo pedagogo, 1 etatas auklėtojo padėjėjo.
8. Mokykla:
	1. priima ir registruoja tėvų (globėjų) prašymus dėl priėmimo į priešmokyklinio ugdymo grupę ugdyti pagal ikimokyklinę ar priešmokyklinę ugdymo programą;
	2. teikia Trakų r. savivaldybės administracijos Švietimo skyriui informaciją apie vaikų priešmokyklinio ir ikimokyklinio ugdymo organizavimą ir vykdymą;
	3. informuoja tėvus (globėjus) apie Trakų rajono savivaldybės tarybos patvirtintą(-us) priešmokyklinio ugdymo modelį;
	4. mokyklos vadovas, atsižvelgdamas į Trakų rajono savivaldybės tarybos patvirtintą(-us) priešmokyklinio ugdymo modelį(-ius), parengia ir tvirtina priešmokyklinio ugdymo pedagogų pareigybės aprašymus;
	5. pasirašo su tėvais (globėjais) mokymo sutartį, kurioje įteisinami abiejų šalių susitarimai dėl priešmokyklinio ir ikimokyklinio ugdymo programų įgyvendinimo sąlygų ir/ar švietimo pagalbos, mokyklos ir tėvų (globėjų) teisių ir pareigų. Sutartis registruojama Mokymo sutarčių registracijos knygoje. Sudarius sutartį, vaikas įrašomas į mokyklos mokinių abėcėlinį žurnalą, formuojama asmens byla.
9. Vaikų pažangos ir pasiekimų vertinimas:
	1. vaikų pažanga ir pasiekimai vertinami vadovaujantis Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl priešmokyklinės ugdymo bendrosios programos patvirtinimo“ ir Lietuvos Respublikos švietimo ir mokslo ministerijos 2015 metais parengtu „Ikimokyklinio amžiaus vaikų pasiekimų aprašu“;
	2. vaikų  pažangą  ir pasiekimus vertina priešmokyklinio ugdymo pedagogas;
	3. vaiko, turinčio specialiųjų ugdymosi poreikių, pasiekimus vertina priešmokyklinio ugdymo pedagogas kartu su Trakų švietimo pagalbos tarnybos specialistais;
	4. vaikų pažanga programos įgyvendinimo laikotarpiu yra vertinama nuolat, laisvai pasirenkant vertinimo būdus ir metodus;
	5. pasiekimai fiksuojami Vaiko pasiekimų apraše;
	6. vaikų pasiekimų įvertinimas yra atliekamas ugdomųjų metų pradžioje ir pabaigoje:
		1. priešmokyklinio ugdymo pedagogas per 4 savaites nuo ugdymo programos įgyvendinimo pradžios atlieka grupės vaikų pirminį pasiekimų įvertinimą;
		2. įgyvendinus programą, priešmokyklinio ugdymo pedagogas atlieka galutinį vaikų pasiekimų įvertinimą ir parengia laisvos formos išvadą – rekomendacijas pradinio ugdymo mokytojui;
		3. tėvai yra nuolat informuojami apie vaikų pažangą ir pasiekimus. Tris kartus per metus yra organizuojami bendri grupės tėvų susirinkimai.
10. Pedagogas atlieka kitus darbus, nurodytus jo pareigybės aprašyme, kurį rekomenduojama rengti atsižvelgiant į Priešmokyklinio ugdymo pedagogo pavyzdinį pareiginį aprašą, patvirtintą Lietuvos Respublikos švietimo ir mokslo ministro 2003 m. lapkričio 10 d. įsakymu Nr. ISAK–1581, ir į Pavyzdinį auklėtojo pareigybės aprašymą, patvirtintą Lietuvos Respublikos švietimo ir mokslo ministro 2005 m. lapkričio 11 d. įsakymu Nr. ISAK-2249.

**IV SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

1. 2020–2021 mokslo metai ir ugdymo procesas prasideda 2020 m. rugsėjo 1 d. Ugdymo proceso trukmė – 175 ugdymo dienos. Mokykla ugdymo procesą skirsto trimestrais. Mokykla nustatė ugdymo laikotarpių trukmę:

I trimestras – rugsėjo 1 d.– lapkričio 30 d.

II trimestras – gruodžio 1 d.– kovo 3 d

III trimestras – kovo 4 d. – birželio 9 d.

1. Ugdymo procese mokiniams skiriamos rudens, žiemos (Kalėdų), žiemos, pavasario (Velykų) atostogos, kurių bendra trukmė 2020–2021 mokslo metais – 20. Į atostogų trukmę neįskaičiuojamos švenčių ir poilsio dienos.
2. Mokinių atostogos 2020–2021 mokslo metais:

|  |  |  |
| --- | --- | --- |
| Rudens |  | 2020-10-26–2020-10-30 |
| Žiemos (Kalėdų) |  | 2020-12-23–2021-01-05 |
| Žiemos |  | 2021-02-15–2021-02-19 |
| Pavasario (Velykų) |  | 2021-04-06–2021-04-09 |
|  Vasaros atostogos |  | 2021-06-10-2021-08-31 |

1. 10 ugdymo proceso dienų per mokslo metus (šios dienos įskaičiuojamos į ugdymosi dienų skaičių) skiriama pažintinei, kultūrinei, meninei, kūrybinei, etninei, sportinei, praktinei, socialinei, prevencinei veiklai ne tik mokykloje, bet ir už jos ribų. Pažintinė veikla yra privaloma sudėtinė ugdymo proceso veiklos dalis.
	1. 5 ugdymo dienos paskirstomos taip:

|  |
| --- |
| 2020-2021 m.m. |
| Mokslo ir žinių diena (rugsėjo 1 d.)  |
| Muziejų diena (spalio mėn.)  |
| Sveikatinimo ir sporto diena (gruodžio mėn.) |
| Karjeros diena (lapkričio mėn.)  |
| Šeimos - karjeros diena (gegužės mėn.) |

* 1. kitų 5 netradicinio ugdymo dienų veikla organizuojama atskiru direktoriaus įsakymu birželio mėn.
1. Oro temperatūrai esant 20 °C šalčio ar žemesnei, esant 30 °C šilumos ar aukštesnei ir mokyklai negalint užtikrinti ugdymo proceso organizavimo vėsesnėse mokyklos aplinkose, mokiniai į mokyklą gali nevykti. Atvykusiems į mokyklą mokiniams ugdymo procesas vykdomas mokyklos pasirinkta forma, pvz: nuotoliniu būdu, projektinės veiklos forma, kitais netradiciniais būdais ir metodais. Mokiniams, neatvykusiems į mokyklą, mokymas vykdomas nuotoliniu būdu, mokymuisi reikalinga informacija skelbiama mokyklos interneto svetainėje ir (arba) elektroniniame dienyne. Oro temperatūrai esant 30 °C ar aukštesnei ugdymo procesas lauke neorganizuojamas. Vadovo sprendimu ugdymo procesas gali būti koreguojamas, t.y. trumpinamos pamokos, organizuojamos kitose aplinkose, priimami ir kiti ugdymo proceso organizavimo sprendimai. Šios dienos įskaičiuojamos į ugdymo dienų skaičių.
2. Mokymosi patalpose oro temperatūra turi atitikti Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma), nustatytus mikroklimato reikalavimus.
3. Mokyklos vadovas, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo, sustabdymo, nuotolinio mokymosi organizavimo. Sprendimus dėl ugdymo proceso koregavimo, įskaičiavimo / neįskaičiavimo į ugdymo dienų skaičių derina su Mokyklos taryba ir Trakų rajono savivaldybe.

**ANTRASIS SKIRSNIS**

**MOKYKLOS UGDYMO TURINIO FORMAVIMAS IR ĮGYVENDINIMAS**

1. Pradinio ugdymo programos turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.
2. Formuojant mokyklos ugdymo turinį, t. y. numatant mokyklos mokinių pasiekimus ir ugdymosi tikslus, atsižvelgiama į nacionalinių ir tarptautinių mokinių pasiekimų tyrimų, pasiekimų vertinimo, taikant nacionalinius mokinių pasiekimų patikrinimų testus mokykloje rezultatus ir rekomendacijas dėl mokinių pasiekimų gerinimo.
	1. Organizuojant ugdymo procesą vadovaujamasi Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856 „Dėl Ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo“. Visų dalykų mokymas vykdomas tautinės mažumos kalba, išskyrus lietuvių kalbos programą.
3. Ugdymo procesas organizuojamas pamoka ir kitomis mokymosi organizavimo formomis:
	1. ugdymo procesą organizuojant pamoka, nepertraukiamas ugdymo(si) proceso laikas 1–4 kl. numatomas vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo“;
	2. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant Bendrosios programos ugdymo dalykų ir neformaliojo vaikų švietimo programų turinį:
		1. ugdomoji veikla (derinant formaliojo ir neformaliojo vaikų švietimo programų turinį) per dieną 1 klasėje trunka ilgiau nei 5 ugdymo valandas, 2–4 klasėse – nei 6 valandas.
		2. ugdymą organizuojant tiek pamoka, tiek kitomis mokymosi organizavimo formomis įgyvendinamas ir dalykų programų, ir integruoto ugdymo turinys;
		3. ugdymo procesas organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.);
		4. mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių;
		5. planuojant ugdymo laiką, išlaikomos metams klasei ugdymo dalykams skiriamos pamokas, nurodytos Bendrojo ugdymo plano 27 punkte;
4. Mokykla organizuoja mokinių mokymosi krūvio stebėseną ir remdamasi turimais duomenimis, jeigu reikia, koreguoja ugdymo procesą.
5. Mokykla, vertindama mokinio pasiekimus ir pažangą, vadovaujasi teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą.
6. Mokytojas, planuodamas mokinių ugdymosi pasiekimus ir vertinimą, vadovaujasi mokyklos Mokinių pažangos ir pasiekimų vertinimo tvarkos aprašu, patvirtintu 2017 m. birželio 20 d. direktoriaus įsakymu Nr. 1.3-56 V. Numatydamas 1 klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo ar jungtinės grupės ikimokyklinio ugdymo auklėtojo, švietimo pagalbos specialisto, jeigu buvo teikta pagalba, parengtomis rekomendacijomis pradinių klasių mokytojui apie vaiko pasiekimus.
7. Vertinant mokinių pasiekimus ir pažangą taikomas formuojamasis ugdomasis, diagnostinis, apibendrinamasis sumuojamasis vertinimas:
	1. formuojamasis ugdomasis vertinimas atliekamas nuolat ugdymo proceso metu teikiant mokiniui informaciją (dažniausiai žodžiu, o prireikus ir raštu, t. y. rašant komentarą) apie jo mokymosi eigą, pasiekimus ar nesėkmes;
	2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo pradžioje ir pabaigoje, siekiant nustatyti esamą padėtį: kokie yra mokinio pasiekimai ir padaryta pažanga, numatyti tolesnio mokymosi galimybes:
		1. atsižvelgiant į tai, ką norima įvertinti (vertinimo tikslas), taikomi įvairūs diagnostinio vertinimo būdai: projektiniai, kontroliniai darbai, testai. Per dieną neturėtų būti atliekamas daugiau kaip vienas diagnostinis darbas;
		2. informacija apie mokymosi pasiekimus (kontrolinių darbų, testų ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.);
		3. pasirinktas vertinimo informacijos kaupimo būdas – elektroninis dienynas;
	3. apibendrinamasis sumuojamasis vertinimas atliekamas ugdymo laikotarpio ir pradinio ugdymo programos pabaigoje. Trimestro ugdymo laikotarpio mokinių pasiekimai apibendrinami vertinant mokinio per mokykloje nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius, ir įrašomi:
		1. elektroniniame dienyne:
			1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;
			2. dorinio ugdymo pasiekimai įrašomi atitinkamoje Dienyno skiltyje, nurodoma padaryta arba nepadaryta pažanga: „p. p.” arba „n. p.”;
			3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, ir specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje įrašant „p. p.“ arba „n. p.“.
	4. Mokiniui nepasiekusiam mokymosi pažangos mokslo metų pabaigoje siūloma mokytojo pagalba, konsultacijos, papildomas laikas mokymosi spragoms pašalinti.
8. 2020-2021 mokslo metais skiriamos ugdymo valandos, kai ugdymo valandos trukmė 1 klasėje – 35 min., 2–4 klasėse – 45 min.:
9. Minimalus pamokų skaičius pradinio ugdymo bendrajai programai įgyvendinti per metus (savaitę):

|  |  |
| --- | --- |
| Dalykai  | Dalyko savaitinių ugdymo valandų skaičius |
| 1 klasė | 3 klasė | 2-4 klasės | Pradinio ugdymo programa (1–4 klasės)  |
| Dorinis ugdymas (tikyba)  | 1 | 1 | 0-**1**-0 | 4 (3 t.) |
| Gimtoji kalba (lenkų) | 7 | 7 | 4-**3**-4 | 28 (25 t.) |
| Lietuvių kalba  | 5 | 5 | 3-1-4 | 19 (18 t.) |
| Užsienio kalba (anglų)  | - | 2+1\* | 1\*+1-**1**-1 | 6 (5 t.+2\*t.) |
| Matematika  | 4 | 4 | 3-**2**-3 | 18 (16 t.) |
| Pasaulio pažinimas  | 2 | 2 | 1-**1**-1 | 8 (7 t.) |
| Dailė ir technologijos  | 2 | 2 | 1-**1**-0 | 7 (6 t.) |
| Muzika  | 2 | 2 | 0-**2**-0 | 8 (6 t.) |
| Fizinis ugdymas | 3 | 3 | 0-**3**-0 | 12 (9 t.) |
| Privalomų ugdymo valandų skaičius mokiniui  | **26** | **28+1\*** | 28+1\***-41+1\*-**28 | **110 (95+2\* t.)** |
| Valandos, skiriamos mokinių ugdymo (si) poreikiams tenkinti  | 0 | 1\* | 1\*-0-0 | 3\*(2\* t.) |
| Neformalusis švietimas | 2 | 2 | 0-**2**-0 | 8 (6 t.) |
| **Iš viso:** | **28** | **30+1\*** | 30+1\***-43+1\*-**30 | **118 (101 t.+2\*t.)** |

1. Pamokų skaičių klasei per metus sudaro: privalomos pamokos visiems klasės mokiniams, pamokos, skiriamos mokinių ugdymosi poreikiams tenkinti ir valandos neformaliojo vaikų švietimo programoms įgyvendinti.
2. 2 ir 3 klasėse mokinių ugdymo (si) poreikiams tenkinti skiriama po 35 val. per metus (po 1 sav. pamoką) užsienio kalbai (anglų).
3. Neformaliajam švietimui 1–4 klasėms ugdymo valandų skaičius per metus nurodomas  Bendrojo ugdymo plano 27 punkte. Šios valandos naudojamos tik neformaliojo švietimo programoms įgyvendinti.
4. Mokykla, mokytojų tarybos posėdyje mokslo metų pabaigoje (Mokytojų tarybos 2020-06-03 posėdžio protokolas Nr. 1.6-2) įvertinusi ateinančiųjų mokslo metų mokinių neformaliojo švietimo poreikius ir atsižvelgdama į juos, siūlo:
	1. Įvairių krypčių neformaliojo švietimo programas:

|  |  |  |
| --- | --- | --- |
| **Eil. nr.** | **Neformaliojo ugdymo programa** | **Skiriama valandų**  |
| 1. | Dainų iš šokių ansamblis „Tęcza” - pradinių klasių mokinių choras | 1 |
| 2. | Teatro būrelis | 1 |
| 3. | Būrelis „Jaunasis tyrėjas” | 1 |
| 4. | Lietuvių šnekamosios kalbos būrelis | 1 |
| 5. | Stalo teniso būrelis | 1 |
| 6. |  Tinklinio būrelis | 1 |
| **Iš viso:** | **6 programos** | **6 val.** |

* 1. Programos atitinka mokinių saviraiškos poreikius. Šios veiklos įgyvendinamos per neformaliajam vaikų švietimui skirtas valandas (neformaliojo švietimo valanda – 45 min. trukmės).
1. Neformaliojo švietimo grupėje pagal turimų mokymo lėšų dydį 5 mokinių skaičių nustatė mokyklos vadovas, suderinęs su mokyklos taryba (2020-06-02 d. Mokyklos tarybos protokolo Nr. 1.5-4). Neformaliojo vaikų švietimo programose dalyvaujantys mokiniai registruojami Mokinių registre.
2. Neformalusis vaikų švietimas vykdomas ir mokinių atostogų metu.
3. Neformalusis vaikų švietimas organizuojamas ne tik mokykloje, bet ir už jos ribų, numatant veiklų intensyvumą, periodiškumą, trukmę, išlaikant klasei Bendrojo ugdymo plano 27 punkte numatytą valandų skaičių per metus. Neformaliajam švietimui 1–4 klasėse skiriamos 210 valandos per metus (6 valandos per savaitę).

**TREČIASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

1. Jungiamos dvi klasės – 2 ir 4 kl. 2 klasėje – 6 mokiniai, 4 klasėje – 6 mokiniai.
2. Atsižvelgiant į Bendrojo ugdymo plano 27 punktą, jungtiniam pradinių klasių komplektui skiriama 41+1\* (1\*- valanda skirta mokinių ugdymo poreikiams tenkinti - anglų kalbai stiprinti) valandos per savaitę.
3. 2/4 jungtinės klasės komplektui skiriamos 2 neformaliojo švietimo pamokos.
4. Atsižvelgiant į Bendrojo ugdymo plano 27 punkte numatytą minimalų skiriamų pamokų skaičių, klasės kontaktinių valandų skaičius per mokslo metus jungtinėms klasėms skiriamas, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

**KETVIRTASIS SKIRSNIS**

**MOKINIŲ UGDYMO NAMUOSE ORGANIZAVIMAS**

1. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas):
	1. Bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį;
	2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);
	3. mokinys gydytojo leidimu dalį pamokų gali lankyti mokykloje, o dalį mokytis nuotoliniu mokymo proceso organizavimo būdu. Šios ugdymo pamokos įrašomos į mokinio individualų ugdymo planą;
	4. mokiniams, kurie mokosi namie nuotoliniu mokymo proceso organizavimo būdu (pavienio mokymosi forma), konsultacijoms grupėje skiriama 40 procentų, individualioms konsultacijoms – 15 procentų Bendrojo ugdymo plano 27 punkte nustatytų pamokų per metus, o mokiniams, kurie mokosi nuotoliniu mokymo proceso organizavimo būdu (grupinio mokymosi forma), skiriamos Bendrojo ugdymo plano 27 punkte nustatytos pamokos per metus;
	5. namie savarankišku mokymo proceso organizavimo būdu (pavienio mokymosi forma) mokomam mokiniui 1–3 klasėse skiriama 315 metinių (9 savaitinės) pamokų Bendrosios programos ugdymo dalykams įgyvendinti; 4 klasėse – 385 metinės (11 savaitinių) pamokos.
2. Mokyklos nuostatuose (įstatuose) įteisintas mokymas tautinės mažumos kalba, todėl mokiniui kiekvienoje klasėje gali būti skirta 70 papildomų pamokų per metus (2 per savaitę), kurios būtų naudojamos mokinio pasiekimams gerinti.
3. Suderinus su mokinio tėvais (globėjais, rūpintojais), mokyklos direktoriaus įsakymu mokinys gali nesimokyti dailės ir technologijų, muzikos ir fizinio ugdymo. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“.

**PENKTASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ**

**ĮGYVENDINIMAS**

1. Ugdymo dalykų programų įgyvendinimas:
	1. Dorinis ugdymas:
		1. tėvai (globėjai) parinko vieną iš dorinio ugdymo dalykų - katalikų tikybą;
		2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.
	2. Kalbinis ugdymas:
		1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas (naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);
		2. lietuvių kalbos dalykas yra pradinio ugdymo programos sudedamoji dalis ir jo mokoma:
			1. pagal Lietuvos Respublikos švietimo ir mokslo ministro patvirtintą lietuvių kalbos ugdymo programą;
			2. skiriant mokyklos ugdymo plano 50 punkte nurodytas ugdymo valandas;
			3. lietuvių kalbos pradinio ugdymo programoje mokoma(si) integruotai:
				1. suderinus mokymo(si) laiką ir turinio apimtis į pradinio ugdymo dalykus, mokomus gimtąja (lenkų) kalba, integruojami lietuvių kalbos mokymo fragmentai;
				2. siekiant dvikalbio ugdymo nuoseklumo, Bendrosios programos pasaulio pažinimo temos, susijusios su Lietuvos istorija, geografija, kultūra, mokomos lenkų ir lietuvių kalba;
		3. gimtosios kalbos (lenkų) mokymas(is): gimtosios kalbos (lenkų) mokoma pagal Lietuvos Respublikos švietimo ir mokslo ministro patvirtintą gimtosios kalbos programą;
		4. užsienio kalbos (anglų) mokymas:
			1. užsienio kalbos (anglų) mokoma(si) antraisiais–ketvirtaisiais pradinio ugdymo programos metais;
			2. užsienio kalbai mokyti visose 2–4 klasėse skiriama po 2 ugdymo valandas per savaitę.
	3. Socialinis ir gamtamokslinis ugdymas:
		1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Organizuojamos ugdymo veiklos, sudarančios sąlygas ugdytis praktinius gamtamokslinius gebėjimus, todėl dalį (1/4) dalykui skiriamo laiko ugdymas planuojamas tyrinėjimams palankioje aplinkoje, natūralioje gamtinėje (parke, miške, prie vandens telkinio ar pan.) aplinkoje, laboratorijose;
		2. socialiniams gebėjimams ugdytis dalis (1/4) pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (lankantis visuomeninėse, bendruomenių, kultūros institucijose ir pan.).
	4. Matematinis ugdymas:
		1. organizuojant matematinį ugdymą vadovaujamasi Bendrosios programos matematikos dalyko programa, nacionalinių bei tarptautinių mokinių pasiekimų tyrimų rekomendacijomis. 20 procentų pamokų organizuojama naudojant informacines komunikacines technologijas, skaitmenines mokomąsias priemones.
	5. Fizinis ugdymas:
		1. Fiziniam ugdymui skiriamos 3 ugdymo valandos per savaitę.
			1. siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuojamos judriosios pertraukos ir fiziniam aktyvinimui skirtos veiklos.
	6. Meninis ugdymas (dailė ir technologijos, muzika, šokis, teatras):
		1. technologiniam ugdymui skiriama ne mažiau kaip 1/3 dailės ir technologijų dalykui skiriamo laiko, nurodyto Bendrojo ugdymo plano 27 punkte;
		2. atsižvelgiant į mokyklos bendruomenės meninio ugdymo poreikius ir mokyklos galimybes mokykloje:
			1. viena iš meninio ugdymo sričių yra teatras. Teatro mokoma taikant jo elementus per įvairių dalykų pamokas. 1 ugdymo valanda skiriama iš neformaliojo švietimo valandų.
2. Mokiniai, kurie mokosi pagal neformaliojo vaikų švietimo ir formalųjį švietimą papildančio ugdymo programas (dailės, muzikos, sporto) neatleidžiami nuo atitinkamo privalomojo dalyko savaitinių pamokų (ar jų dalies) lankymo.
3. Integruojamųjų, prevencinių ir kitų ugdymo programų įgyvendinimas:
	1. Į Bendrosios programos ugdymo dalykų programų turinį integruojama:
		1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;
		2. mokyklos pasirinkta prevencinė programa. Mokykla Specialiosios pedagogikos ir psichologijos centro direktoriaus įsakymu „Dėl mokyklų, dalyvaujančių Olweus programos VII-ame vykdymo etape, sąrašo tvirtinimo (2018 m. birželio 6 d. Nr. (1.3)V-46, Vilnius) yra įtraukta į Olweus patyčių ir smurto prevencijos programos vykdymą. Mokykla dalyvauja ilgalaikėje sveikos gyvensenos ugdymo programoje „Sveikatiada“, kuri suteikia vaikams žinių ir praktinių įgūdžių apie sveikatą, mitybą ir fizinį aktyvumą, įgyvendinant per neformaliojo vaikų švietimo veiklas, klasių vadovų veiklas, prieš pamokas, per pertraukas. Mokykla sudaro sąlygas kiekvienam mokiniui dalyvauti nuoseklioje ir ilgalaikėje prevencinėje programoje, įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 22 d. įsakymu Nr. V- 190 „Dėl Smurto prevencijos įgyvendinimo mokyklose rekomendacijų patvirtinimo“;
		3. etninės kultūros ugdymas yra integruojamas į lietuvių ir lenkų kalbos pamokas, muzikos pamokas, neformalaus ugdymo veiklą;
		4. informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų;
		5. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ įgyvendinama pagal Mokyklos ugdymo karjerai programos įgyvendinimo tvarkos aprašą;
		6. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ įgyvendinama vadovaujantis mokyklos Sveikatos ir lytiškumo ugdymo bei rengimo šeimai bendrosios programos įgyvendinimo aprašu. Programa yra integruojama į dorinio ugdymo, pasaulio pažinimo, dailės ir technologijų, kūno kultūros pamokas bei klasės vadovo veiklą. Klasių vadovai įtraukia atskiros programos temas į savo veiklos planus.

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS**

**ATSIRANDANČIUS DĖL IŠSKIRTINIŲ GABUMŲ),**

**UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

1. Mokykla, rengdama Mokyklos ugdymo planą, atsižvelgia į mokinių, kuriems reikalinga pagalba dėl specialiųjų ugdymosi poreikių, reikmes, Pedagoginės psichologinės tarnybos, mokyklos vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.
2. Mokykla kiekvienam mokiniui, turinčiam specialiųjų ugdymosi poreikių, sudaro individualų ugdymo planą, kuriame nurodomos bendrosios programos, pritaikytos ar individualizuotos programos, įgyvendinamos pagal Bendrojo ugdymo plano 27 ir 65 punktus, švietimo pagalbos teikimas, specialiosios pratybos ir pamokos, kitų specialistų teikiama pagalba:
	1. Mokiniai, turintys specialiųjų ugdymo poreikių, integruojami į bendrojo ugdymo mokyklos klases, jiems pritaikoma ar individualizuojama Bendrųjų programų turinio apimtis atsižvelgiant į mokinių pasiekimus. Parenkami ir pritaikomi ugdymosi metodai ir būdai, vadovėliai, mokymosi priemonės, rengiama ir pritaikoma ar individualizuojama mokomoji medžiaga. Mokiniai dalyvauja projektinėje veikloje, pamokose kitoje aplinkoje. Klasėje ar kabinete parenkama ugdymosi vieta, pritaikoma ugdymosi aplinka. Pamokų metu leidžiama naudotis skaičiavimo ir rašto darbams reikalingomis papildomomis priemonėmis.
3. 2020–2021 m. m. pradinėse klasėse pagal specialiąją individualizuotą programą ugdomas vienas 4 klasės mokinys.
4. Mokykloje nesant švietimo pagalbos specialistų, mokytojus konsultuoja mokyklą aptarnaujančios Trakų r. sav. pedagoginė psichologinė tarnyba ir Trakų r. sav. administracijos švietimo skyriaus specialistai.
5. Mokykloje teikiama pagalba - 2 val. per savaitę dirba Trakų r. sav. pedagoginės psichologinės tarnybos psichologas.
6. Vieną dieną mokykloje dirba logopedas - 210 val. per metus (6 sav. val.). 4.5 kontaktinės sav. val.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

1. Individualus ugdymo planas rengiamas:
	1. atsižvelgiant į mokinio specialiuosius ugdymosi poreikius, pedagoginės psichologinės tarnybos rekomendacijas mokiniams, turintiems specialiųjų ugdymosi poreikių, rengiamos pritaikytos arba individualizuotos programos. Ugdymo formos ir mokymo organizavimo būdai aptariami vaiko gerovės komisijos posėdžiuose.
	2. kai mokiniui pagal pedagoginės psichologinės tarnybos ir mokyklos Vaiko gerovės komisijos rekomendacijas tam tikru laikotarpiu reikia intensyvios švietimo pagalbos.
2. Vaiko gerovės komisijos posėdyje (2020-06-17 protokolo Nr. 6.10-3) nutarta, dėl bendrojo ugdymo plano pritaikymo individualioms mokinio ugdymosi reikmėms:
	1. 4 klasės mokinys, besimokantis pagal individualizuotą pradinio ugdymo programą, ugdomas pagal Bendrųjų ugdymo planų 27 punktą, dalyvauja klasės ugdymo veikloje, integruotuose dalykų pamokose, projektinėje, edukacinėje, pažintinėje veikloje. Jam skiriamos individualizuotos ugdomųjų dalykų užduotis pagal jo specialiųjų poreikių lygius.
3. Bendrojo ugdymo dalykų programas mokytojas pritaiko, atsižvelgdamas į mokinio gebėjimus ir galias, pedagoginės psichologinės tarnybos specialistų ir (ar) vaiko gerovės komisijos narių rekomendacijas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA : SUDERINTA:

Mokyklos tarybos 2020-06-02 nutarimu Trakų r. savivaldybės administracijos

(posėdžio protokolas Nr. 1.5-4) Švietimo skyriaus vedėjo 2020 m. liepos 30 d. sakymu Nr. ŠIE-36